નવી દિલ્હી : આખુ હિન્દુસ્તાન આજે કારગીલ યુદ્ધમાં ભારતનાં ભવ્ય વિજયની ઉજવણી કરી રહ્યું છે. સાથે સાથે સમગ્ર દેશમાં યુદ્ધમાં શહિદ થયેલા જવાનોને શ્રદ્ધાંજલી પણ પાઠવવામાં આવી રહી છે. બીજી તરફ 17માં વિજય દિવસ પ્રસંગે મોદી સરકારમાં મંત્રી અને પુર્વ લશ્કરી વડા જનરલ વી.કે સિંહે ફેસબુક પર એક રણબંકા વીર શહિદની વાત પોસ્ટ કરી છે જે હાલ વાઇરલ થઇ છે. તેમાં તેમણે પરમવીર ચક્રવિજેયા ગ્રેનેડિયર યોગેન્દ્ર સિંહ યાદવની બહાદુરીનાં કિસ્સાને ટાંક્યો છે.